kardosdrur/scandi-wiki huggingface dataset:
Tarphagebroen

Tarphagebroen over Varde Å blev bygget i 1940. Tidligere var der en trækfærge som fragtede vogne og passagerer over åen ved Tarphage.
Broen er en del af Sekundærrute 463 og ligger tæt på Billum.
I de senere år, er der flere gange sket, at broen har været lukket pga. oversvømmelse.

Eksterne links 
 Hostrupsognearkiv.

Vejbroer i Danmark
Bygninger, konstruktioner og anlæg i Varde Kommune
Etableret i 1940
Amalie Høegh

Amalie Klevang (tidl. Høegh) (født 19. januar 1995) er en tidligere dansk sanger, bosat i Brønshøj.

Amalie Høegh vandt MGP 2007, med sangen Til solen står op. I den forbindelse blev der udgivet en plade, navngivet De Tre Vindere af MGP 2007, med deltagelse af showets tre bedste placerede (Amalie, Mathias og The Rollers). Amalie bidrog med med nye fem sange til udgivelsen; "Så' der fest", "Venner", "Crazy" (feat. Mathias), "Skru' den op!" og vindersangen "Til solen står op".

Hun deltog også i MGP Nordic 2007 sammen med Mathias Augustine, der blev hun nummer to. I den nordiske udgave klarede Amalie Høegh sig ikke helt så godt som Mathias.

Amalie har været med til et par støttesange, bl.a. Afrika sangen En verden til forskel "" som hun sang i fællesskab med Anne Gadegaard, Sebastian "SEB" Øberg, Mathias Augustine, Nicolai Kielstrup & Mark Fosnæs, alle fra MGP.

Amalie har efterfølgende udgivet et soloalbum under samme navn med seks nye sange, samt et bonustrack, sangene fra fællesalbummet De Tre Vindere af MGP 2007 og en remix version af "Til solen står op".

Diskografi 
 Amalie (2008)

Referencer

Eksterne henvisninger 
 

Sangere fra Danmark
Vindere af MGP
Rune Lykkeberg

Rune Lykkeberg Nielsen (født 6. marts 1974 i Aarhus) er en dansk journalist, redaktør og debattør.

Lykkeberg har læst filosofi og litteraturvidenskab på Københavns Universitet, men gik i stå i sine studier, og blev ikke færdig. Han har arbejdet som journalist ved Månedsbladet Press og været tilknyttet Information i 12 år fra 2001 til 2013. Fra 2005 til 2013 som redaktionschef for kultur og weekend.

1. august 2013 tiltrådte han som kulturredaktør på Politiken, men "vendte hjem" til Information i 2016 efter at stillingen som chefredaktør blev ledig.

Lykkeberg har skrevet 'Kampen om sandhederne' (Gyldendal, 2008). Med afsæt i folketingsvalget 2001 beskriver han det kulturradikale borgerskabs storhed og fald. Den ambitiøse bog blev positivt modtaget i avisanmeldelserne, lige fra dr.phil. Hans Hauge, der i Information kaldte ham en "ny Villy Sørensen" til Bent Blüdnikow, der i Berlingske Tidende kalder ham for "en ung begavet og muligvis venstreorienteret skribent". I september 2012 udkom bogen 'Alle har ret -Demokrati som princip og problem', hvori han beskæftiger sig med demokratiets vilkår i spændingsfeltet mellem borgernes frihed til at bestemme selv og dets muligheder for at bestemme sammen.

Han modtog i 2009 De Berlingske Journalisters Pris og Georg Brandes-Prisen.

Den 5. juni 2011 modtog han Ebbe Kløvedal Reichs demokratistafet fra forfatteren Carsten Jensen. Stafetten forpligter ham på at gøre en særlig indsats for demokratiet. Stafetten er oprettet og administreres af Oplysningsforbundet DEO.

Noter 

Journalister fra Danmark
Debattører fra Danmark
Personer fra Aarhus
Personer i Kraks Blå Bog
Redaktører fra Danmark
Journalister ved Dagbladet Information
Journalister ved Politiken
Chefredaktører fra Danmark
Modtagere af Holbergmedaljen
Frostbite Engine

Frostbite DX Engine er en spilmotor, til first-person shooters udviklet af Digital Illusions (DICE), skaberne af Battlefield serien. Den første version af motoren, Frostbite 1.0, var designet kun til spilkonsollerne Xbox 360 og PlayStation 3. Dog siden Frostbite 1.5, har motoren også haft support til Microsoft Windows.

DICE har benyttet begge udgaver af deres motorer til deres selvudviklede spil, Battlefield: Bad Company, Battlefield 1943 og Battlefield: Bad Company 2. Frostbite 1.5, bliver også benyttet som komponent til multiplayer delen i Medal of Honor hvilket DICE udviklede (singleplayer delen blev udviklet af et andet EA firma, der benyttede Unreal Engine 3).

Versioner

Frostbite 1.0 
Frostbite debuterede i 2008 ved Battlefield: Bad Companys udgivelse. Motoren benytter HDR lyde, der definer forskellige typer af lyde og lydenes højde, og er lavet til at afspille de vigtigste lyde også selvom der er meget og højt baggrundstøj (f.eks. våbenlyde er altid højere end radiomussiken; spillet vil automatisk reducere radioens lydniveau når en spiller skyder med deres våben), og Destruction 1.0, hvilket tillader spillere at ødelægge adskillige objekter, f.eks. mursten.

Frostbite 1.5 
Frostbite 1.5 debuterede med Battlefield 1943 udgivelse i 2009. Blandt forandringerne var bedre destruktioner med Descruction 2.0, hvilket tillader spillere at ødelægge hele bygninger i stedet for blot væggene. I 2010, udgav DICE spillet Battlefield: Bad Company 2 hvor man benyttede Frostbite 1.5, hvilket blev det første spil der bragte Frostbite motoren på Windows platformen. Medal of Honor benytter også 1.5 i deres multiplayer del af spillet, dog med begrænsede destruktive muligheder.

Frostbite 2.0 
Frostbite 2.0 debuterede samtidig med Battlefield 3's udgivelse. Motoren tager fuldt benyttelse af DirectX 11 API'et og 64-bit processorer, men yder ingen support til DirectX 9 (og derfor heller ikke Windows XP).

Ved SIGGRAPH 2010, DICE fremviste forskellige præsentationer omkring nye teknologier i deres renderings-teknologi:
 "Tile-based deferred shading acceleration" via DirectCompute. Dette vil blive ported til Playstation 3'ens SPUer.
 Morphological Antialiasing (MLAA), igen implementeret med DirectCompute. MLAA er kun tilgængelig i få PlayStation 3 titler som f.eks. God of War 3. DICE ønsker at bringe denne MLAA til DirectX11 grafikkort.
 Quasi-realtime radiosity.
 Forbedrede destruktioner.

Frostbite 3.0
Frostbite 3 er den nyeste generation af Frostbite engine, og driver Battlefield 4. Af forbedringer kan bl.a. nævnes implementeringen af Destruction 4.0, som er en forbedring af Frostbite 2.0's destruktioner.

Spil der benytter Frostbite

Referencer

Eksterne links 
 Frostbite Renderings Arkitektur
 DICE Publications 

Spilmotorer
Fosiestenen

Fosiestenen (DR 262) er en runesten ved Fosie Kirke i Malmø-Fosie i Skåne.

Indskriften på Fosiestenen dateres til vikingetid. Runerne er ridset på granit.

Indskriften lyder:

as(b)iarn × risþi × stin × þansi × aftiR : tuark : filaka × sin : trik : kuþan'''Asbiarn resþi sten þænsi æftiR Dwærg, felaga sin, dræng goðan.''

Runesten i Skåne
Fosie
Malis nationalvåben

Malis nationalvåben består af en rund blå skive med landets navn "République du Mali" og motto "Un peuple, un but, une foi" på fransk ("Ét folk, ét mål, én tro"). Over den Store Moské i Djenné er en hvid grib i flugt. Under moskeen er en opgående gylden sol og to gyldne buer og pil.

Rigsvåbener fra Afrika
Racing de Santander

Real Racing Club de Santander (ofte omtalt som Racing Club eller Racing Santander) er en spansk fodboldklub fra Santander i Kantabrien, der spiller i Segunda División. Klubbens bedste resultat er en 2. plads i 1931.

Kendte spillere 
  Olof Mellberg 
  Ebi Smolarek

Eksterne henvisninger 

Klubbens officielle hjemmeside

Fodboldklubber i Spanien
Etableret i 1913
Santander
Racing Club

Racing Club kan henvise til flere fodboldklubber:

Argentina
 Racing Club de Avellaneda
 Club Atlético Racing de Córdoba
 Racing de Olavarría
 Racing de Trelew

Belgien
 Koninklijke Racing Club Genk

Cameroun
 Racing Club Bafoussam

England
 Racing Club Warwick F.C.

Frankrig
 Racing Club de France
 Racing Club de Lens
 Racing Club de Strasbourg

Haiti
 Racing Club Haïtien

Luxembourg
 Racing FC Union Luxembourg

Peru
 Racing de Cuyocuyo

Spanien
 Real Racing Club de Santander
 Racing Club Portuense
 Racing de Ferrol

Uruguay
 Racing de Montevideo
Malmø Synagoge

Malmø Synagoge () er en jødisk synagoge i Malmø.

Malmø Synagoge er den ældste af de byens to synagoge, hvor den anden er Malmø Egalitære Synagoge fra 2011.

Malmø Synagoge er opført i maurisk stil i 1903 og bygningen er tegnet af arkitekten John Smedberg fra Malmø.

Ydervæggene i synagogen er prydet med lotusblomster og tallet otte, som er herrens tal. Bygningen har en Mikvé.

Referencer

Eksterne henvisninger 

Synagoger
Synagoge
Synagoge
Etableret i 1903
Otto Lagoni

Otto Louis Christian Lagoni (27. november 1867 i Øster Hæsinge ved Faaborg – 8. maj 1944 i Odense) var en dansk skuespiller, der har medvirket i en del stumfilm, hovedsagligt i biroller, men også i enkelte større roller.

Han var uddannet musiker og kom i skuespillerlære og scenedebuterede i 1888 i Aalborg. Tre år senere blev han ansat ved Dagmarteatret i København. Og i 1892 og 1893 turnerede han i Norge, først fra Arendal til Stavanger, og så videre til Tromsø, Vadsø og Vardø. Tilbage i Danmark i 1895 blev han engageret ved Frederiksberg Teater, Casino, Aarhus Teater og var på Odense Teater  1917-27 og igen fra 1937 til sin død i 1944. Hans sidste teateroptræden var den 6. maj 1944 som Leonard i Den Politiske Kandestøber af Ludvig Holberg. Han hadede Herman Bang og beskyldte ham for at tidligt have ødelagt hans karrieremuligheder.

Otto Lagoni var en flittig filmskuespiller og medvirkede i omkring 80 stumfilm mellem 1909 og 1913. Hans mest fremtrædende rolle var som Sherlock Holmes i tre film fra 1911.

Han var søn af købmand Peder Christian Lagoni og Marie Sophie Frederikke Spøhr. Han var gift med skuespillerinden Alma Kristine Lagoni (pigenavn: Olsen) til ægteskabet blev opløst. Han døde den 8. maj 1944 og ligger begravet på Assistens Kirkegård i Odense. Han har skrevet selvbiografien Før tæppet går ned (1938).

Filmografi

Kilder

Noter

Referencer

Eksterne henvisninger 
 
 

Teaterskuespillere fra Danmark
Stumfilmskuespillere fra Danmark
Málaga CF

Málaga Club de Fútbol (normalt bare kendt som Málaga CF) er en spansk fodboldklub fra Málaga i Andalusien, der spiller i La Liga. Klubben rykkede op hertil fra Segunda Division i 2008. Klubben har aldrig vundet nogen titler, men opnåede i 2003 en vis international succes, da den nåede kvartfinalerne i UEFA cuppen. Klubbens hjemmebane er La Rosaleda, med plads til 28.900 tilskuere. 

Sheik Al-Thani overtog Málaga CF i 2010 fra den tidligere præsident for Real Madrid, Lorenzo Sanz. Han sad på ca. 90 % af aktiekapitalen. Havde Lorenzo Sanz ikke syv år tidligere gået ind med kapital, var klubben gået konkurs.

Sheikens erklærede mål er hurtigt at føre Málaga Club de Fútbol frem til UEFA Europa League og UEFA Champions League.

I 2012 kvalificerede Málaga sig til Champions League efter en fjerdeplads i La Liga 2011-12

Kendte spillere 
  Paulo Wanchope 
  Albert Luque
  Santi Cazorla

Spillertruppen 2022/2023

Danske spillere 

  Kim Christofte 
  John Lauridsen (1988-1990)
  Patrick Mtiliga 
  Kris Stadsgaard

Eksterne henvisninger 

Klubbens officielle hjemmeside

 
Etableret i 1948
Blankenburg (Harz)

Blankenburg (Harz) er en by i Landkreis Harz i den tyske delstat Sachsen-Anhalt. Den er en del af Verwaltungsgemeinschaft Blankenburg.

Geografi 

Blankenburg ligger ved den nordlige udkant af bjergkæden Harzen i cirka 234 meters højde. Blankenburg ligger vest for Quedlinburg, syd for Halberstadt og øst for Wernigerode. Floden Goldbach løber gennem Blankenburg.

Inddeling 
Kommunen omfatter ud over byen landsbyerne:
 Börnecke
 Gehren
 Helsungen
 Michaelstein
 Oesig
 Regenstein

Bygningsværker 

 Schloss Blankenburg
 Det lille slot
 Rådhuset
 Bjergkirken St. Bartholomäus
 Kloster Michaelstein
 Borgruinen Regenstein

Personligheder 
 Den tyske Forstmand Julius von den Brinken (1789-1846) kom fra Blankenburg,

Henvisninger 

Harzen
CD Numancia

Club Deportivo Numancia de Soria (ofte omtalt som CD Numancia) er en spansk fodboldklub fra Soria i Castilla y León, der spiller i landets næstbedste række, Segunda Division. Klubben har flere gange spillet i den bedste række, La Liga, som man senest rykkede ned fra i 2009. Klubbens hjemmebane er Los Pajaritos, med plads til 9.700 tilskuere

Kendte spillere 
  Hamilton Ricard 
  Carlos Cuéllar

Eksterne henvisninger 
Klubbens officielle hjemmeside

Numancia, CD
Etableret i 1945
Soria
Somaaliyey toosoy

Somaaliyey toosoy (; "Somalia, vågn op"), var fra 2000 til 2012 den somaliske nationalsang. Den blev efterfulgt af Qolobaa Calankeed, der blev adopteret som den nye nationalsang i 2012.

Historie 
Soomaaliyeey toosoo er en velkendt Somali-sang der stammer tilbage fra 1940'erne. Ifølge den somaliske regering blev den skrevet af Ali Mire Awale i 1947. Dog er der andre kilder der siger at sangen blev skrevet af Awale og Yusuf Haji Adan sometime in the 1940s.

Sangen blev sunget på uafhængighedsdagen d. 1. juli, 1960, og blev regelmæssigt sunget af skolebørn om morgenen. Soomaaliyeey toosoo blev officielt adopteret som nationalsang i 2000.

I august 2012, efter at somalias nye forfatning blev godkendt så blev Soomaaliyey toosoo erstattet af Qolobaa Calankeed som nationalsang.

Tekst

Se også 
 Somalias historie
 Somalias flag
 Somalias nationalsang (1960-2000)
 Qolobaa Calankeed - Somalias nuværende nationalsang

Kilder

Eksterne henvisninger 
 Somalia: Soomaaliyeey toosoo - Lydspor af nationalsangen, samme med undertekster og info 

Nationalsange
Somalias historie
Real Sporting de Gijón

Real Sporting de Gijón (normalt bare kaldt Sporting Gijón) er en spansk fodboldklub fra Gijón, der spiller i La Liga. Klubben rykkede op hertil i 2008, efter at være sluttet på 3. pladsen i den næstbedste række, Segunda División. Sporting Gijón blev stiftet i 1905 og spiller sine hjemmekampe på El Molinón.

Klubben har aldrig vundet nogen titler, men har to gange været i finalen i den spanske pokalturnering Copa del Rey. Det var i 1981 og 1982, begge gange dog med nederlag, henholdsvis til FC Barcelona og Real Madrid

Kendte spillere 
  Mario Stanic
  Luis Enrique
  David Villa

Eksterne henvisninger 
Klubbens officielle hjemmeside

 
Etableret i 1905
Anneliese van der Pol

Anneliese Louise van der Pol (født 23. september 1984) er en hollandskfødt amerikansk skuespillerinde og sangerinde. Efter en tidlig karriere på musical-teatre, blev hun castet som Chelsea Daniels i Disney Channel-serien That's So Raven.

Van der Pol har også en karriere som sangerinde og har indspillet enkelte sange for The Walt Disney Company.

Eksterne henvisninger 

 

Skuespillere fra USA
Jerusalem-syndrom

Jerusalem-syndrom er en betegnelse for et psykiatrisk fænomen i form af en midlertidig, religiøst funderet psykose, der hvert år i Jerusalem rammer omkring en snes besøgende, som ikke tidligere er blevet diagnosticeret med nogen form for mental lidelse. Omend Jerusalem-syndromet ikke kan henføres til nogen specifik religion eller tro, er langt størstedelen (over 95%) af de ramte protestantiske kristne fra stærkt troende miljøer.

Det religiøse aspekt ved Jerusalem-syndromet adskiller det fra andre lignende fænomener såsom Stendhals syndrom og Paris-syndromet.

Jerusalem-syndromet udmønter sig i en vrangforestilling, hvorved den ramte identificerer sig med en bibelsk person. For mænd drejer det sig ofte om Jesus, Moses eller Johannes Døberen, hvorimod det for kvinder næsten altid er Jomfru Maria. Det typiske adfærdsmønster er en stærk følelse af ængstelse og nervøsitet, som typisk opstår på andendagen efter ankomsten til byen, efterfulgt af en uimodståelig trang til at besøge de hellige steder. Inden da foretages en række renselses-ritualer (såsom gentagne afvaskninger, barbering af kroppen og klipning af negle), hvorefter den ramte iført hvide gevandter – typisk i form af hotellets lagner – begiver sig ud til ét af byens hellige steder og begynder at prædike for de – utvivlsomt måbende – tilstedeværende. Andre er blevet fundet vandrende rundt i den judæiske ørken, ligeledes iført hotellets lagner og ofte i stærkt dehydreret tilstand. I et enkelt tilfælde lagde en kvinde sig på gulvet i Gravkirken for at føde – i den tro at hun var Jomfru Maria og ganske upåvirket af det forhold at hun ikke var gravid.

I Jerusalem er der flere psykiatriske klinikker, hvor man har ekspertise i at behandle disse tilfælde. Som regel fortager psykosen sig helt efter et par uger, eller efter at patienten er blevet transporteret væk fra området.

Referencer

Eksterne henvisninger 
 Jewish Virtual Library (engelsk)
 Come to Jerusalem; see the messiah artikel (engelsk)
 The Jerusalem Syndrome artikel (engelsk)
 The Jerusalem Syndrome artikel (engelsk)
 Liste over bizarre sindslidelser (engelsk)

Syndrom
Religion
Psykiske sygdomme
Le Mans FC

Le Mans Football Club (normalt bare kendt som Le Mans) er en fransk fodboldklub fra Le Mans i Sarthe, der spiller i Championnat National. Klubben blev stiftet i 1902 og spiller sine hjemmekampe på Stade Léon-Bollée. Klubbens måske mest kendte tidligere stjerne er den ivorianske angriber Didier Drogba.

Historie 
Le Mans UC 72 blev stiftet i 1902, men første oprykning til den bedste række Ligue 1 blev ikke sikret før i 2003. Efter en hurtig nedrykning vendte klubben atter tilbage til den stærkeste liga i 2005, og spillede der frem til 2010. Klubben opnåede i 2008 sin bedste placering nogensinde med en 8. plads.
De holder til på MMArena,
Le Mans
(capacity: 25,000)

Kendte spillere 
  Didier Drogba 
  Dan Eggen

Eksterne henvisninger 
Klubbens officielle hjemmeside

 
Etableret i 1902
EuroFloorball Cup-kvalifikation 2008 for damer

EuroFloorball Cup-kvalifikation 2008 for damer vil finde sted i perioden fra den 14. august til den 31. august 2008 i tre forskellige værtslande. Vinderen af hver gruppe avancerer til EuroFloorball Cup-finale 2008 for damer, hvor de har chancen for at vinde EuropaFloorball Cuppen for 2008. Alt i alt vil 15 hold deltage i kvalifikationen – alle fra forskellige lande.

EuroFloorball Cup 2008 markerer det andet år, hvor turneringen har været spillet under dette navn (tidligere European Cup). Turneringen vil desuden markere dens 16. år.

IFF besluttede, at turneringen skulle spilles i dens originale format og dermed finde sted i et kalenderår i stedet for to.

Kvalifikationsformat 
Eftersom top 4-landene fra EuroFloorball Cup 2007-08 var fra Sverige, Finland, Schweiz og Tjekkiet er topholdet fra hvert af de lande automatisk kvalificeret, så vel som den regerende mester. 5 hold vil altså automatisk være kvalificeret.

Eftersom 5 ud af 8 pladser er fyldt skal de andre tre bestemmes ved regionale kvalifikationer. I Gruppe C spiller de andet bedste hold fra Sverige, Finland, Schweiz og Tjekkiet om en plads i finalen. I EuroFloorball Cup 2007-08 kvalificerede både nr. 1 og 2 i Sverige sig til turneringen og derfor består gruppe C kun af 3 hold i stedet for 4. I Gruppe A og Gruppe B er holdene inddelt i regioner: Vesteuropa og Østeuropa. Det vindende hold i hver gruppe avancerer til finalen, hvorved alle 8 hold er fundet.

For at være berettiget til at deltage i EuroFloorball Cup 2008 skal holdene have fået mesterskabstitlen i deres respektive lande. Hvis ikke mestrene registrerer sig kan nummer to stille op og så videre.

Kvalifikationsrunder 
Gruppe A-kvalifikationerne for det vestlige Europa finder sted i Frederikshavn, Danmark fra 14. august til 16. august 2008.
Gruppe B-kvalifikationerne for det østlige Europa finder sted i Bratislava, Slovakiet fra 27. august til 31. august 2008.Gruppe C-kvalifikationerne finder sted i Helsinki, Finland fra 22. august til 24. august 2008.

Frederikshavn, Danmark

Gruppe A

Bratislava, Slovakiet

Gruppe B

Conference A

Conference B

Playoff

Semifinaler

Mesterskabskamp

Placeringskampe

5. plads-kamp

Porvoo, Finland

Gruppe C

Eksterne henvisninger 
2008 Women's EuroFloorball Cup Finals Switzerland – Schedule & Statistics 
2008 Women's EuroFloorball Cup Qualifying Denmark – Schedule & Statistics 
2008 Women's EuroFloorball Cup Qualifying Slovakia – Schedule & Statistics 
2008 Women's EuroFloorball Cup Qualifying Finland – Schedule & Statistics 

Floorballturneringer
Sport i 2008
Julie Henriksen

Julie Emilie Marie Henriksen f. Lorenzen (29. november 1872 i København – 21. marts 1949) var en dansk skuespillerinde der har medvirket i en del stumfilm, hovedsagligt som statist eller mindre biroller.

Hun debuterede hos Nordisk Film i 1910, hvor hun blev igennem hele sin filmkarriere. I årene 1910-12 blev det til en del film, færre derefter. Hun medvirkede i 1920 i filmen Hans gode Genius, som blev hendes sidste film. Julie var fra 1900 gift med teaterdirektør Carl Christian Henriksen (1847-1907). Hun døde den 21. marts 1949, og ligger begravet på Bispebjerg Kirkegård i København.

Filmografi

Eksterne henvisninger 
 

Stumfilmskuespillere fra Danmark
Lille OSC

Lille Olympique Sporting Club Lille Métropole (normalt bare kendt som LOSC Lille ) er en fransk fodboldklub fra Lille i Nord-Pas-de-Calais-regionen. Klubben, der spiller i , blev stiftet i 1944 og spiller sine hjemmekampe på Stadium Lille-Métropole. Klubbens storhedstid var i 1940'erne og 1950'erne, med adskillige mesterskaber og pokaltitler. Adskillige danskere har i tidens løb spillet for Lille.

Historie 

Klubben blev stiftet i 1944 og har siden vundet 4 Franske mesterskaber, i 1946, 1954, 2011 og 2021. Desuden har klubben vundet den franske pokalturnering Coupe de France seks gange, i 1946, 1947, 1948, 1953, 1955 og 2011.

I nyere tid har klubben 3 gange deltaget i Champions League, senest i 2006-07 sæsonen.

Spillertruppen 
<...>

Kendte spillere 
  Éric Abidal 
  Jocelyn Angloma
  Yohan Cabaye
  Mickaël Landreau
  Adil Rami
  Michel Bastos
  Kevin Mirallas
  Eden Hazard

Danske spillere 
  Per Frandsen 
  Jacob Friis-Hansen
  Michael Mio Nielsen 
  Kim Vilfort
  Mikkel Beck
  Emil Lyng
  Simon Kjær
  Frank Pingel
  Hakon Haraldsson

Eksterne henvisninger 

Klubbens officielle hjemmeside

Fodboldklubber i Frankrig
Etableret i 1944
Lille
Hans Kargaard Thomsen (politiker)

Hans Kargaard Thomsen (født 24. april 1967) var en dansk politiker, der var medlem af Århus Amtsråd for Venstre fra 1998 til 2006.

Thomsen blev uddannet cand.scient.pol. fra Aarhus Universitet i 2000. Han har siden 2002 arbejdet som marketingkonsulent i Krifa, Kristelig Fagbevægelse. Tidligere har han været ansat i Rambøll Management.

Hans politiske karriere begyndte, da han i 1983 meldte sig ind i Venstres Ungdom og Venstre. Han blev i 1991 landsformand for Venstres Ungdom. Posten besad han frem til 1993. Fra 1992 til 1993 var han desuden næstformand i Dansk Ungdoms Fællesråd (DUF), og ved valget til Europa-Parlamentet i 1994 var han opstillet for VU og Venstre. Han blev valgt til Århus Amtsråd i 1998 og var frem til 2006 bl.a. næstformand i amtets sundhedsudvalg. Fra 1999 til 2005 var han folketingskandidat for Venstre i Århus Østkredsen (Århus 1. kreds).

Amtsrådsmedlemmer fra Venstre
Formænd for Venstres Ungdom
Politologer fra Danmark
Tidligere folketingskandidater fra Venstre
Absolute Christmas 2001

Absolute Christmas 2001 er et kompilationsalbum fra 2001 i serien Absolute Christmas.

Spor

Disc 1 

 John Lennon & Yoko Ono – The Plastic Ono Band – "Happy Xmas War Is Over" 
 Wham – "Last Christmas" 
 Mel & Kim – "Rockin' Around The Christmas Tree" 
 *NSYNC – "Merry Christmas, Happy Holidays" 
 Henning Stærk – "Blue Christmas" 
 Kylie Minogue – "Santa Baby" 
 José Feliciano – "Feliz Navidad" 
 Creamy – "Jingle Bell Rock" 
 Shakin' Stevens – "Merry Christmas Everyone" 
 Boney M – "Mary's Boy Child" 
 Otto Brandenburg – "Søren Banjomus" 
 Spice Girls – "Sleigh Ride" 
 Tom Jones with Cerys Matthews – "Baby, It's Cold Outside" 
 Slade – "Merry Xmas Everybody" 
 Natalie Cole – "Jingle Bells" 
 Ronan Keating feat. Maire Brennan- "Fairytale Of New York"

Disc 2 

 Band Aid – "Do They Know It's Christmas?" 
 DJ Ötzi – "Christmas Time" 
 Ella Fitzgerald – "Frosty The Snow Man" 
 Paul McCartney – "Wonderful Christmastime" 
 MC Einar – "Jul' Det Cool" 
 Cliff Richard – "Mistletoe & Wine" 
 Gnags – "Julesang" 
 Robbie Williams – "Walk This Sleigh" 
 Cartoons – "Santa Claus Is Coming To Town" 
 The Pretenders – "Have Yourself A Merry Little Christmas" 
 Søs Fenger & Thomas Helmig – "Når Sneen Falder" 
 Nat King Cole – "The Christmas Song (Merry Christmas To You)" 
 Anne Linnet – "Stjerne Over Bethlehem" 
 Bing Crosby – "White Christmas" 
 Darleens – "It's Gonna Be A Cold Cold Christmas" 
 ABBA – "Happy New Year"

Eksterne henvisninger 
 Absolute Christmas 2001 frontcover 
 Absolute Christmas 2001 backcover 

2001
Album fra 2001

sv:Absolute#Övriga album utgivna i serien Absolute